Hønefoss 15.juli 2018

Til: Rotaryklubbene i Distrikt 2310

v/president og sekretærer.

Medlemmer av Distriktsrådet.

Fra: Distriktsguvernør Svein Eystein Lindberg

**House of Friendship –Distriktskonferansen 2018**

«House of Friendship» er «stedet» vi viser frem våre prosjekter, hva enten det er på Distriktskonferansen, på PETS eller Distriktssamlingen. Det hele uavhengig av om et prosjekt er lokalt, nasjonalt eller internasjonalt. Poenget er å fremvise klubbenes prosjekter.

Vi er altfor beskjedene med å fortelle om våre mange store og små prosjekter, fra å rense elvekanten lokalt etter vårflommen, til å sette ut benker langs vandrestier og til innsats i arbeidet mot narkotika. Eller andre større prosjekter.

Hensikten med House of Friendship er først og fremst å få opp interessen for store og små prosjekter.

**Begynn nå planlegging for å lage en stand i forbindelse med høstens Distriktskonferanse som går av stabelen 27.okt 2018 på Klekken Hotell. Da kan klubbene profilert sine prosjekter – men også kanskje finne andre klubber som vil være samarbeidspartnere til et spennende prosjekt man ønsker å realisere.**

Dersom klubben ønsker å bestille materiell med egne tekster kan man få det til ved å henvende seg med en mail direkte til Erik Brynildsen gjennom mailadressen erik@serigrafi.com. Han har følgende kommentar vedrørende slike ønsker

-"*Jeg kan levere rollup basert på at tekst/skisse foreligger på word eller liknende, og at bildene vedlegges separat. Evt. at det settes opp som en ferdig pdf i forhold****85 cm x 2****meter proporsjoner som er trykklar og godkjent.  Vi går ellers ut fra basismalen - plasserer det hele og oversender oppsettet til godkjenning før trykking.*

*Standard pris for Roll-up er****1.500.- + mva. + porto/frakt****hvis man ikke ønsker å hente hos oss."*

Vi kommer tilbake om saken etter sommerferien.

Kontakt angående House of Friendship er PDG Harald Bjørgo.

e-mail: harald.bjorgo@hadeland-energi.net

TLF: 95078373

**Ha en god sommer!**